[{"text_idx": "#000001", "text": "Mae hi yn gweithio yng Nghymru ond dydi hi erioed wedi byw yma. Mae Beth Ellis yn athrawes sy'n byw dros y ffin yn ardal Croesoswallt."}, {"text_idx": "#000002", "text": "Sut brofiad felly yw byw ar y ffin? Dyna fydd Gareth Potter yn ceisio ei ddarganfod yn 'Straeon y Ffin', 20 Mai ar S4C. Bydd o'n holi Beth am ei magwraeth yn Lloegr a chymuned Gymraeg y gororau."}, {"text_idx": "#000008", "text": "Mae mewnfudo wedi gwanhau Cymreictod mewn rhai pentrefi dros y ffin ond mae ethos Gymreig gref yn dal i fodoli ar y gororau, ymysg y Cymry a'r Saeson. Mae Clwb Cymraeg yn bodoli yng Nghroesoswallt ac mae Eisteddfod Powys yn cael ei chynnal yn y dref ym mis Gorffennaf 2016."}, {"text_idx": "#000013", "text": "Mae'n hollbwysig cadw addysg cyfrwng Cymraeg yn y cymunedau gwledig yn hytrach na chanoli mewn Ysgol Gymraeg bell. Dydy ffyrdd canolbarth Cymru ddim yn dda a does fawr o drafnidiaeth gyhoeddus - mae'n rhaid i addysg cyfrwng Cymraeg fod yn lleol."}, {"text_idx": "#000015", "text": "Gallwn ddadlau bod Saeson y ffin yn eiddigeddus o Gymreictod, y diwylliant, y balchder ac ati. Dwi'n credu iddyn nhw ddod yn fwy ymwybodol o'r diwylliant yn y blynyddoedd diweddar ac maen nhw'n fwy tebygol o holi cwestiynau am y Steddfod ac yn y blaen erbyn hyn."}, {"text_idx": "#000018", "text": "Efallai bod mewnfudwyr i rai ardaloedd yng Nghymru yn ymddangos yn wrth-Gymreig ond mae'r Saeson ar y ffin yn fy ardal i yn gwbl agored ac yn gefnogol. Mae nifer o'n ffrindiau yng Nghrosoeswallt wedi dechrau dysgu'r iaith ac mae diddordeb ganddyn nhw yn ein bywyd cymdeithasol gwahanol hefyd!"}, {"text_idx": "#000026", "text": "Streiciau, costau - beth yw gwerth cwrs prifysgol?"}, {"text_idx": "#000033", "text": "Hanner canrif o werthu cig yn Llanrug"}]